উল্লেখ্য, ২৮ অক্টোবর রবিবার নিরাপদ সড়ক চাই এর প্রতিষ্ঠাতা চেয়ারম্যান চিত্রনায়ক ইলিয়াস কাঞ্চন বাংলাদেশ বিমানের একটি ফ্লাইটে হিথরো বিমান বন্দরে এসে পৌছলে তাঁকে স্বাগত জানান নিরাপদ সড়ক চাই যুক্তরাজ্য শাখার নেতৃবৃন্দ। জানা গেছে, আগামী ৫ নভেম্বর পূর্ব লন্ডনের ব্লুমোন সেন্টারে নিরাপদ সড়ক চাই এর চেয়ারম্যান ইলিয়াস কাঞ্চন এর একুশে পদক প্রাপ্তিতে এক সংবর্ধনা অনুষ্ঠানের আয়োজন করেছে। এছাড়াও ইলিয়াস কাঞ্চন যুক্তরাজ্যে অবস্থানকালে নিরাপদ সড়ক চাই এর বিভিন্ন জনসচেতনামূলক ক্যাম্পেইনে অংশগ্রহন করবেন।